
INTERXION HAR UDSOLGT - OG BYGGER NYT

Datacentret i Ballerup har fyldt sine 2000 m2 datacenter med kunder, og bygger nu 500m2 ekstra, der forventes færdige i april måned. Den samlede investering i 2008 beløber sig til 40 millioner kroner. 

Interxions forretning er vokset kraftigt de seneste år, og udbygningen skal give plads til den fortsatte vækst. Når Interxion vælger at bygge 500 m2, så hænger det sammen med forventningen til kundetilgang i de kommende år samt en klar strategi om moduludbygning af datacentre. Modulbyggeriet inden for datacenterverdenen er opfundet af Interxion, der i Europa har over 20 centre og 100.000 m2.

Interxion forventer inden for de kommende år at udbygge hele infrastrukturen kraftigt, da omsætningen og kundetilgangen giver en forventet vækst på 30 % om året.

Interxion er startet for over 10, år og de mange datacentre og m2 har givet en meget indgående viden om optimering af datacentre. Dette har blandt andet ført frem til en beslutning om modulbyggeri, hvor Interxion udbygger infrastruktur i takt med, at behovet opstår. Det gælder ikke kun m2, men også UPS anlæg, brandslukning, befugtere, generatorer, køleanlæg inde i centret såvel som kompressor og frikølere uden for centret.

Rådgiver EU Kommissionen

I forbindelse med byggeriet bruger Interxion en række rådgivere, som alle arbejder ud fra retningslinier, som Interxion selv har defineret. Blandt andet derfor har Interxion en ledende rolle i etableringen af den Europæiske afdeling af Uptime Institute, der netop arbejder med optimering og effektivisering af datacentre. I forbindelse med miljøinitiativer har EU Kommissionen også indbudt Interxions førende Ingeniør Lex Coors som rådgiver. 

PUE Power Usage Effectiveness 

Der er kommet større fokus på energiforbruget i IT-branchen, der anslået bruger 1% af det samlede energiforbrug i lande som Danmark. Så det gør en forskel, når man kan optimere på driften. - I Danmark har vi løbende udviklet vores infrastruktur med blandt andet frikølere, og vi kan se, at vores besparelser er ganske betragtelige og to-cifrede procenter, hvilket for Interxion Danmark betyder millionbeløb – hvert år, forklarer Peder Bank, der forsætter

- Generelt kan vi se, at der er store forskelle på, effektiviteten i datacentre, og vi har derfor indført begrebet PUE, der dækker over hvor meget strøm man bruger til køl og infrastruktur målt i forhold til den strøm, som man bruger i til server-miljøet. Generelt kan man sige, at man højst må bruge én KvA til køl og infrastruktur for hver KvA man bruger til serverne og andet IT-udstyr. Vi ligger for tiden på en faktor 0,85 til infrastruktur, og vi arbejder videre for at få denne faktor længere ned.

Om Interxion

Med 22 datacentre og over 100.000 m2 er Interxion Europas førende udbyder af datacentertjenester. Blandt kunderne er koncerner, systemintegratorer, internetudbydere, hosting-virksomheder og teleselskaber.

Alle Interxions datacentre er bygget efter de højeste standarder og bliver løbende forbedret, så de overholder selv de strengeste krav til sikkerhed, oppetid og dokumentation. Interxion har specialiseret sig i meget kraftige serverløsninger, der kræver op til 20KW strøm per serverkabinet og derfor kræver tilsvarende køling og infrastruktur.

Læs mere på www.interxion.com

